
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 104 

23 Ιανουάριου 2014 


ΑΠΟΦΑΣΕΙ Σ 

Αριθ. 2/4416/0004 

Τρόπος, διαδικασία και όργανα ελέγχου επίτευξης στό¬ 
χων των Προϊσταμένων του άρθρου 55, παρ. 21 του 
ν.4002/2011, όπως ισχύει. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις 

α) της παρ. 21 του άρθρου 55 του ν. 4002/2011 «Τροπο¬ 
ποίηση της συνταξιοδοτικής νομοθεσίας του Δημοσίου - 
Ρυθμίσεις για την ανάπτυξη και δημοσιονομική εξυγί¬ 
ανση - θέματα αρμοδιότητας Υπουργείου Οικονομικών, 
Πολιτισμού και Τουρισμού και Εργασίας και Κοινωνικής 
Ασφάλισης» (Α' 180), όπως ισχύει, καθώς και της παρ. 2 
του άρθρου 68 του ν. 4170/2013 (Α'163) 

β) του π.δ. 284/1988 (Α' 128 και 165), όπως τροποποι¬ 
ήθηκε και ισχύει. 

γ) του άρθρου 90 του «Κώδικα Νομοθεσίας για την 
Κυβέρνηση και Κυβερνητικά Όργανα» που κυρώθηκε με 
το άρθρο πρώτο του π.δ. 63/2005 (Α' 98). 

2. Την αριθ. Υ48/09.07.2012 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Οικονομικών Χρήστου Σταϊκούρα» (Β' 2105). 

3. Την ανάγκη προσδιορισμού του τρόπου, της διαδικασίας 
και των οργάνων ελέγχου επίτευξης στόχων των Προϊστα¬ 
μένων του άρθρου 55, παρ. 21 του ν.4002/2011, όπως ισχύει. 

4. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού, αποφασίζουμε: 

Άρθρο 1 

Τρόπος και διαδικασία καθορισμού στόχων 

1. Ο Υπουργός Οικονομικών σε συνεργασία με τις αρ¬ 
μόδιες Γ ενικές Διευθύνσεις και Διευθύνσεις καθορίζει, 
υπό τον συντονισμό της 4ης Διεύθυνσης Προσωπικού 
του Γ.Λ. Κράτους, για τους προϊσταμένους των Υπηρε¬ 
σιών που συγκροτούν τη Γ ενική Γ ραμματεία Δημοσιο¬ 
νομικής Πολιτικής σύμφωνα με την παρ. 21 του άρθρου 
55 του ν. 4002/2011 (Α' 180) όπως ισχύει, ποσοτικούς και 
ποιοτικούς στόχους για κάθε ημερολογιακό τρίμηνο της 
θητείας τους, η πραγματοποίηση των οποίων ελέγχεται 
στο τέλος του κάθε τριμήνου. 


2. Οι ποσοτικοί και ειδικοί ποιοτικοί στόχοι που δη¬ 
μοσιεύονται με την απόφαση τοποθέτησης των προϊ¬ 
σταμένων επιπέδου Γ ενικής Διεύθυνσης, Διεύθυνσης και 
Τμήματος και κατανέμονται ανά τρίμηνο αποτυπώνονται 
στο «ΕΤΗΣΙΟ ΕΝΤΥΠΟ ΣΤΟΧΟΘΕΣΙΑΣ» του παραρτή¬ 
ματος I το οποίο αποτελεί αναπόσπαστο μέρος της 
παρούσας. 

3. Τα αποτελέσματα της επίτευξης των ποσοτικών 
στόχων αποτυπώνονται ανά τρίμηνο στο «ΤΡΙΜΗΝΙΑΙΟ 
ΕΝΤΥΠΟ ΣΤΟΧΟΘΕΣΙΑΣ» του παραρτήματος II το οποίο 
αποτελεί αναπόσπαστο μέρος της παρούσας. 

4. Οι γενικοί ποιοτικοί στόχοι είναι πάγιοι και αφορούν 
στη συνεχή βελτίωση του αξιολογουμένου στο χώρο 
εργασίας, σύμφωνα με τα ποιοτικά κριτήρια αξιολόγη¬ 
σης του άρθρου 2 της παραγράφου 1 της παρούσας. 

5. Αν κατά τη διάρκεια της θητείας τους ασκηθεί σε 
βάρος τους πειθαρχική ή ποινική δίωξη οι προϊστάμενοι 
της παραγράφου 21 του άρθρου 55 του ν. 4002/2011 
παύονται από τη θέση τους με την έκδοση σχετικής 
απόφασης. 

Αρθρο 2 

Κριτήρια, όργανα ελέγχου της επίτευξης των στόχων 
και καθορισμός διαδικασίας αξιολόγησης 

1. Τα κριτήρια αξιολόγησης της επίτευξης των ποι¬ 
οτικών και ποσοτικών στόχων των Προϊσταμένων της 
παρ. 21 του άρθρου 55 του Ν. 4002/2011, καθορίζονται 
ως ακολούθως: 

Α. Ποσοτικά Κριτήρια Αξιολόγησης με βάση τους τε- 
θέντες στόχους. 

Τα ποσοτικά κριτήρια της αξιολόγησης της επίτευξης 
των στόχων, είναι τα ακόλουθα: 

α. Το πλήθος των διεκπεραιωμένων υποθέσεων επί 
των εισερχομένων. 

β. Η αποτελεσματικότητα των δοθεισών οδηγιών, η 
οποία υπολογίζεται ως ποσοστό των επακόλουθων 
ερωτημάτων. 

γ. Το πλήθος των διενεργηθέντων ελέγχων σε σχέση 
με τους προγραμματισθέντες. 

δ. Ο χρόνος συγκέντρωσης και δημοσίευσης δημο¬ 
σιονομικών στοιχείων εκτέλεσης του προϋπολογισμού 
σε μηνιαία βάση. 

ε. Ο χρόνος εντοπισμού αποκλίσεων των πραγματο¬ 
ποιήσεων σε σχέση με τον προϋπολογισμό και εισήγηση 
σχετικών παρεμβάσεων. 

στ. Ο χρόνος και η ακρίβεια παροχής δημοσιονομικών 
στοιχείων στην πολιτική ηγεσία. 

Β. Γενικά Ποιοτικά Κριτήρια Αξιολόγησης. 

Τα ποιοτικά κριτήρια είναι τα ακόλουθα: 
α. Συνεισφορά αξιολογούμενου στο χώρο εργασίας: 

- Ενεργή συμμετοχή σε ομαδική εργασία. 

- Τήρηση εργασιακής δεοντολογίας, 
β. Γνώσεις: 

- Θεμάτων δημοσιονομικής πολιτικής. 

- Οικονομικών, λογιστικής και νομικής. 

- Γνώσεις πληροφοριακών συστημάτων. 

- Διαρκής ενημέρωση/εκπαίδευση επί δημοσιονομικών, 
διοικητικών, νομικών κ.λπ. θεμάτων. 

γ. Διοικητική ικανότητα. 

- Ικανότητα προγραμματισμού και οργάνωσης. 

- Ικανότητα ηγεσίας και διαχείρισης ομάδας. 

- Ικανότητα επικοινωνίας, καθοδήγησης και λήψης 
αποφάσεων. 

- Ιεράρχηση προτεραιοτήτων, 
δ. Αποτελέσματα - Απόδοση. 

- Βέλτιστη χρήση των διαθέσιμων ανθρώπινων και 
φυσικών πόρων. 

- Έγκαιρη και αποτελεσματική ολοκλήρωση του έρ¬ 
γου. 

Γ. Κριτήρια εξαιρετικών επιδόσεων 
Για την αξιολόγηση που προβλέπεται στην παρούσα 
απόφαση, εκτός των ποσοτικών και ποιοτικών κριτη¬ 
ρίων, τα οποία συντρέχουν σωρευτικά, προστίθενται 
και κριτήρια εξαιρετικών επιδόσεων που αφορούν επι¬ 
δόσεις που επιτυγχάνονται κατά την ανάληψη δράσης 
πέραν των στόχων που έχουν τεθεί, τα οποία είναι τα 
ακόλουθα: 

α. Σύνταξη και υποβολή καινοτόμων μελετών και προ¬ 
τάσεων για την αντιμετώπιση της γραφειοκρατίας, την 
απλοποίηση των διαδικασιών και την καταπολέμηση 
της διαφθοράς. 

β. Επιβραβεύσεις, έπαινοι και ηθικές αμοιβές από τη 
Δημόσια Διοίκηση, Οργανισμούς, Φορείς και Ιδρύματα. 

γ. Υπέρβαση των ετήσιων συνολικών ποσοτικών στό¬ 
χων που έχουν τεθεί. 

2. Ως αξιολογητές ορίζονται ανάλογα με τον αξιολο¬ 
γούμενο οι ακόλουθοι: 

α) Γ ια τον Προϊστάμενο Οργανικής Μονάδας επιπέδου 
Τμήματος, πρώτος αξιολογητής ορίζεται ο Προϊστά¬ 
μενος της οργανικής μονάδας επιπέδου Διεύθυνσης 
και δεύτερος αξιολογητής ο Προϊστάμενος της οικείας 
Γ ενικής Διεύθυνσης. 

β) Γ ια τον Προϊστάμενο οργανικής μονάδας επιπέδου 
Διεύθυνσης, πρώτος αξιολογητής ορίζεται ο Προϊστά¬ 
μενος της οικείας Γενικής Διεύθυνσης και δεύτερος 
αξιολογητής ορίζεται ο Γ ενικός Γ ραμματέας Δημοσιο¬ 
νομικής Πολιτικής. 

γ) Γ ια τον Προϊστάμενο Οργανικής Μονάδας επιπέδου 
Γ ενικής Διεύθυνσης, μόνος αξιολογητής ορίζεται ο Γε¬ 
νικός Γ ραμματέας Δημοσιονομικής Πολιτικής. 

3. Η διαδικασία αξιολόγησης της επίτευξης των ποιοτι¬ 
κών και ποσοτικών στόχων των Προϊσταμένων της παρ. 
21 του άρθρου 55 του Ν. 4002/2011, έχει ως ακολούθως: 

α. Ο Προϊστάμενος της οργανικής μονάδας επιπέδου 
Γενικής Διεύθυνσης, εντός πέντε εργάσιμων ημερών 
από τη λήξη κάθε τριμήνου γνωστοποιεί στην 4η Διεύ¬ 
θυνση Προσωπικού του Γ.Λ. Κράτους τα αποτελέσματα 
της επίτευξης των ποσοτικών στόχων που έχουν τε¬ 


θεί από τον Υπουργό Οικονομικών με την συμπλήρωση 
του «ΤΡΙΜΗΝΙΑΙΟΥ ΕΝΤΥΠΟΥ ΣΤΟΧΟΘΕΣΙΑΣ», του ίδιου, 
των προϊσταμένων Διεύθυνσης και των προϊσταμένων 
Τ μημάτων. 

β. Στη συνέχεια, ο Γενικός Γραμματέας, ο Προϊστά¬ 
μενος της Γ ενικής Διεύθυνσης και ο προϊστάμενος Δι¬ 
εύθυνσης λαμβάνοντας υπόψη και το ανωτέρω έντυπο, 
προβαίνει στην αξιολόγηση των Προϊσταμένων Γ ενικής 
Διεύθυνσης, Διεύθυνσης και Τμήματος, αντίστοιχα και 
σύμφωνα με την παρ. 2 της παρούσας, με την συμπλή¬ 
ρωση του «ΕΝΤΥΠΟΥ ΑΞΙΟΛΟΓΗΣΗΣ ΕΠΙΤΕΥΞΗΣ ΣΤΟ¬ 
ΧΩΝ» και αποστέλλει τα έντυπα αυτά στην 4η Διεύθυν¬ 
ση Προσωπικού του Γ.Λ. Κράτους. 

γ. Η 4η Διεύθυνση Προσωπικού του Γ.Λ. Κράτους με¬ 
ριμνά για την ολοκλήρωση της αξιολόγησης των προ¬ 
σώπων αυτών, και ενημερώνει σχετικά τον αρμόδιο για 
το Γ.Λ. Κράτους Υπουργό Οικονομικών. 

Αρθρο 3 

Κλίμακα αξιολόγησης ποσοτικών 
και ποιοτικών στόχων. 

Α. Κλίμακα αξιολόγησης ποσοτικών στόχων 
Ο βαθμός είναι συνάρτηση του ποσοστού επίτευξης 
των τεθέντων στόχων. Η κλίμακα αξιολόγησης της επί¬ 
τευξης των ποσοτικών στόχων κυμαίνεται, από έναν (1) 
μέχρι πέντε (5) βαθμούς ως ακολούθως: 


Επιτευχθείς ποσοτικός στόχος 

Βαθμός αξιολόγησης 

Από 87,6% μέχρι 100% 

5 

Από 75,1% μέχρι 87,5% 

4 

Από 62,6% μέχρι 75,0% 

3 

Από 50,0% μέχρι 62,5% 

2 

Από 49,9% και κάτω 

1 


Σε περίπτωση που από πρόθεση καταχωρούνται ανα¬ 
ληθή ή ανακριβή δεδομένα στα ανωτέρω προβλεπόμενα 
έντυπα αξιολόγησης επίτευξης στόχων ή σε περίπτωση 
αναιτιολόγητης άρνησης καταχώρισης των στοιχείων 
σε αυτές, οι εμπλεκόμενοι απαλλάσσονται των θέσεων 
ευθύνης και διώκονται πειθαρχικά. Η ακρίβεια των στοι¬ 
χείων θα ελέγχεται δειγματοληπτικά από τις αρμόδιες 
Υπηρεσίες του Υπουργείου Οικονομικών. 

Β. Κλίμακα αξιολόγησης ποιοτικών στόχων. 

Η κλίμακα αξιολόγησης της επίτευξης των ποιοτικών 
στόχων κυμαίνεται από πέντε (5) μέχρι έναν (1) βαθμό, 
ως εξής: 

Με τον βαθμό πέντε (5) αξιολογούνται οι άριστοι, με 
βαθμό τέσσερα (4) αξιολογούνται οι πολύ καλοί υπάλ¬ 
ληλοι, με βαθμό τρία (3) οι καλοί οι οποίοι υπό κάποιες 
προϋποθέσεις ανταποκρίνονται στις απαιτήσεις των 
εργασιών, με βαθμό δύο (2) οι υπάλληλοι με σοβαρές 
ελλείψεις και με έναν βαθμό (1) οι υπάλληλοι οι οποίοι 
δεν ανταποκρίνονται στα καθήκοντά τους. 

Γ. Κλίμακα αξιολόγησης εξαιρετικών επιδόσεων. 

Η επίτευξη εξαιρετικών επιδόσεων αξιολογείται και 
βαθμολογείται ετησίως. Η κλίμακα αξιολόγησης των 
εξαιρετικών επιδόσεων μπορεί να είναι οποιαδήποτε 
υποδιαίρεση της μονάδας έως ένα (1) βαθμό, κατά την 
κρίση των αξιολογητών. 

Δ. Συνολική Αξιολόγηση. 

- Για κάθε τρίμηνο αξιολόγησης του κάθε υπαλλή¬ 
λου, ο βαθμός προκύπτει ως πηλίκο της διαίρεσης του 
αθροίσματος του μέσου όρου της βαθμολογίας των 

ποσοτικών κριτηρίων και του μέσου όρου της βαθμολο¬ 
γίας των ποιοτικών κριτηρίων, δια του αριθμού δύο (2). 

- Η ετήσια βαθμολογία του κάθε υπαλλήλου προκύ¬ 
πτει ως πηλίκο της διαίρεσης του αθροίσματος του ετή¬ 
σιου μέσου όρου βαθμολογίας των ποσοτικών κριτηρίων 
και του ετήσιου μέσου όρου των ποιοτικών κριτηρίων, 
δια του αριθμού δύο (2). 


- Στην ετήσια βαθμολογία προστίθεται και ο τυχόν 
βαθμός εξαιρετικών επιδόσεων. 

Άρθρο 4 
Έναρξη ισχύος 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Μ.Ο. ΒΑΘΜΟΛΟΓΙΑΣ ΠΟΣΟΤΙΚΩΝ ΚΑΙ ΕΤΗΣΙΑ ΒΑΘΜΟΛΟΓΙΑ (ΕΤΗΣΙΟΣ ΜΕΣΟΣ ΟΡΟΣ 

ΠΟΙΟΤΙΚΩΝ ΣΤΟΧΩΝ Ιο Τρίμηνο Αξιολόγησης _ 2ο Τρίμηνο Αξιολόγησης _ 3ο Τρίμηνο Αξιολόγησης _ 4ο Τρίμηνο Αξιολόγησης _ ΠΟΣΟΤΙΚΩΝ ΚΑΙ ΠΟΙΟΤΙΚΩΝ ΚΡΙΤΗΡΙΩΝ) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡνΡ/ΟΡ; 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-τσιτι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 ί 

Δ.Δ.Σ. 

225 ί 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.61.91·) 


Ηλεκτρονική Διεύθυνση: Ιι1ίρ://νννννν.βί.9Γ - θ-ιπ3ΪΙ: ννβόπΐ33ίβι·.βί@βί.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 
















































































